
Narvas Linda tn 4 hoones asuva 6.korruse ruumi

kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 46, 46.3 alusel

1. ASJAOLUD JA MENETLUSE KÄIK

Narva Linnavalitsuse 31.05.2006. a korralduse nr 694-k alusel kuulutas Linnavara-ja majandusamet kahel korral (29.06.2006 ja 27.07.2006) välja avaliku suulise enampakkumise Narvas Linda tn 4 hoones asuvate 6. korruse ruumi nr 182 ning üldkasutatavate ruumide osa kasutusõigusele.

Üüritasu alghind – 2150 krooni kuus. Üürilepingu kehtivusaeg - 5 aastat.

Kuulutuses määratud ajaks osalejatelt avaldusi ei laekunud.

Praegu laekus Linnavara-ja majandusametile avaldus Osaühingult IV INVEST DEVELOPMENT, registrikood 11129843, milles palutakse anda eelnimetatud ruum kasutusse 10 aastaks büroo avamiseks.

Osaühingu IV INVEST DEVELOPMENT avaldust arutati Narva Linnavalitsuse linnavarakomisjoni istungil 09.08.2006. a (protokoll nr 9) ning otsustati:

1. Anda Osaühingule IV INVEST DEVELOPMENT, registrikood 11129843, avalikku enampakkumist korraldamata määramata ajaks kasutusse Narvas Linda tn 4 hoones asuv     6. korruse ruum nr 182 (vastavalt hoone inventariseerimisplaanile) üldpindalaga 75,2 m2 büroo avamiseks tähtajaga 10 aastat.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 46, 46.3 võib avalikku enampakkumiseta või eelläbirääkimistega pakkumiseta anda linnavara mille kasutusse andmiseks on juba viidud läbi avalik enampakkumine eelläbirääkimistega pakkumine, kuid see ei andnud soovitud tulemusi.

3. OTSUS

Anda Osaühingule IV INVEST DEVELOPMENT, registrikood 11129843, avalikku enampakkumist korraldamata määramata ajaks kasutusse Narvas Linda tn 4 hoones asuv 6. korruse ruum nr 182 (vastavalt hoone inventariseerimisplaanile) üldpindalaga 75,2 m2 büroo avamiseks tähtajaga              10 aastat.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Osaühingule IV INVEST DEVELOPMENT.

4.3. Korraldus jõustub seadusega sätestatud korras.

